**Și împreună, și fericiți!**

3:18-4:1

**07.12.2019**

18 **Nevestelor**, fiţi supuse bărbaţilor voştri, cum se cuvine în Domnul.

19 **Bărbaţilor**, iubiţi-vă nevestele, şi nu ţineţi necaz pe ele.

20 **Copii**, ascultaţi de părinţii voştri în toate lucrurile, căci lucrul acesta place Domnului.

21 **Părinţilor**, nu întărîtaţi pe copiii voştri, ca să nu-şi piardă nădejdea.

22 **Robilor**, ascultaţi în toate lucrurile pe stăpînii voştri pămînteşti; nu numai cînd sînteţi supt ochii lor, ca cei ce caută să placă oamenilor, ci cu curăţie de inimă, ca unii cari vă temeţi de Domnul.

23 Orice faceţi, să faceţi din toată inima, ca pentru Domnul, nu ca pentru oameni,

24 ca unii cari ştiţi că veţi primi dela Domnul răsplata moştenirii. Voi slujiţi Domnului Hristos.

25 Căci cine umblă cu strîmbătate, îşi va primi plata după strîmbătatea, pe care a făcut-o; şi nu se are în vedere faţa omului.

4:1 **Stăpînilor**, daţi robilor voştri ce le datoraţi, şi ce li se cuvine, căci ştiţi că şi voi aveţi un Stăpîn în cer.

Relațiile în noua societate formată de și în jurul lui Cristos sunt guvernate de valorile Împărăției care va veni.

Invitația de a trăi în prezent perspectiva lui Hristos ca și cum ”noua creație” a început când Hristos a înviat din morți

Aveți ceva nou de arătat; voi sunteți noi, deci trăiți ca atare

**Matricea**

**Îmbrățișați și trăiți perspectiva lui Hristos**

**Col.3:** ***1*** *Dacă deci aţi înviat împreună cu Hristos, să umblaţi după lucrurile de sus, unde Hristos şade la dreapta lui Dumnezeu.****2*** *Gîndiţi-vă la lucrurile de sus, nu la cele de pe pămînt.*

**Regulile casei**

Nu sunt prezentate lucruri noi

Pentru Aristotel, familia era considerată ca unitatea de bază a societății. Ca parte a unei bune orânduieli erau necesare tratarea relațiilor de bază: stăpâni și sclavi, soț soție, tată copil. Și acest lucru devine o preocupare la scară largă în societate (Dio Crisostom, Seneca, Dionisos al Halicarnei etc.).

Nu trebuie să cădem în capcana gândirii că acest pasaj din Coloseni derivă dintr-o formă general acceptată a acelei perioaade. Mai degrabă, putem vorbi de o preocupare comună printre gânditori, formatori de opinie, care în mod natural a inclus acest focus spre o ordine bună în ceea ce privește familia și parțile constitutive.

**Matricea, deci, este asigurată de grija tradițională în ceea ce privește regulile casei.**

Să nu uităm că Biserica primară era Biserica în case, așa că modelul unei case în care lucrurile mergeau bine, crea un precedent pentru o Biserică în case care mergea bine. Cu o asemenea motivație, este normal să se traseze reguli care să cuprindă modele sociale meritorii, demne de a fi luate în seamă. Și aceasta și ca demonstrație a bunelor intenții ca cetățenie, a noii Biserici, facilitând comunicarea cu restul societății și făcând posibil un impact apologetic și evanghelistic care nu trebuie să fie trecut cu vederea.

Și chiar dacă regulile nu pot fi transferate în mod direct diferitelor circumstanțe ale prezentului (datorită premizelor diferite care stau la baza lor), ceea ce putem considera o continuitate a eticii creștine este orientatrea și motivarea indicată în repetarea referirii la Domnul.

Un impact pozitiv în societate cu motivații diferite. Fundamental, în relații trebuie să primeze perspectiva lui Hristos.

18 **Nevestelor**, fiţi supuse bărbaţilor voştri, cum se cuvine în Domnul.

19 **Bărbaţilor**, iubiţi-vă nevestele, şi nu ţineţi necaz pe ele.

20 **Copii**, ascultaţi de părinţii voştri în toate lucrurile, căci lucrul acesta place Domnului.

21 **Părinţilor**, nu întărîtaţi pe copiii voştri, ca să nu-şi piardă nădejdea.

22 **Robilor**, ascultaţi în toate lucrurile pe stăpînii voştri pămînteşti; nu numai cînd sînteţi supt ochii lor, ca cei ce caută să placă oamenilor, ci cu curăţie de inimă, ca unii cari vă temeţi de Domnul.

23 Orice faceţi, să faceţi din toată inima, ca pentru Domnul, nu ca pentru oameni,

24 ca unii cari ştiţi că veţi primi dela Domnul răsplata moştenirii. Voi slujiţi Domnului Hristos.

25 Căci cine umblă cu strîmbătate, îşi va primi plata după strîmbătatea, pe care a făcut-o; şi nu se are în vedere faţa omului.

4:1 **Stăpînilor**, daţi robilor voştri ce le datoraţi, şi ce li se cuvine, căci ştiţi că şi voi aveţi un Stăpîn în cer.

Toate lucrurile prezentate în continuare sunt ca un răspuns la imaginea familiei de atunci. La un loc familia (neveste, copii) cu slujitorii casei. Această casă avea ca și conducător acests **paterfamilias**

**1. 18 Nevestelor, fiţi supuse bărbaţilor voştri, cum se cuvine în Domnul.**

-”fiți supuse”

-similar cu supunerea lui Hristos față de Dumnezeu, Hristos fiind egal cu Dumnezeu dar cu manifestări, lucrări diferite. În ceea ce privește mântuirea, toți suntem egali

**Col.3:** *11* *Aici nu mai este nici Grec, nici Iudeu, nici tăiere împrejur, nici netăiere împrejur, nici Barbar, nici Schit, nici rob, nici slobod, ci Hristos este totul şi în toţi.*

…dar avem atribuții diferite

**Cum arată acest *”cum se cuvine în Domnul”*?**

-trimiterile la Geneza

**Gen.2:** *15* *Domnul Dumnezeu a luat pe om şi l-a aşezat în grădina Edenului,* ***ca s’o lucreze şi s’o păzească.***

*…*

*18* *Domnul Dumnezeu a zis: „Nu este bine ca omul să fie singur; am să-i fac un ajutor potrivit pentru el.“*

-**ezer**=ajutor cu accent pe a păzi

-**kenegdo**=complementaritate, a păzi spatele

-o luptă în care doi se unesc dublându-și puterea. O bicicletă cu 2 locuri în care ghidonul îl are bărbatul. O grupare extrem de eficientă în luptă, pentru că au ideal (perspectivă) comun.

O supunere în complementaritate, în asumarea rolurilor, în sprijinul reciproc.

**Perspectiva lui Hristos: un cuplu cu poziție egală în fața mântuirii, dar cu roluri diferite, complementare, sinergice, conștient și bucuros asumate și exercitate.**

**Î: Care este lucrul care animă, creează solidaritate, sentiment de împlinire în familia ta?**

Lucrul primordial recomandabil familiilor tinere, nou formate este găsirea ”locului adecvat în tranșee” **Ex. personal**

**2.19 Bărbaţilor, iubiţi-vă nevestele, şi nu ţineţi necaz pe ele.**

Referirile la tandrețea soților nu au fost distinct creștine, dar devine distinct creștin modul în care Pavel folosește verbul ”iubiți-vă”(agapao) (vezi și Rom. 8:37; Gal. 2:20; Ef. 2:4; 5:2, 25) făcând referire la dragostea lui Hristos. Ceea ce este semnificativ aici, este faptul că nu vorbește despre autorotate și drepturi ci de obligații și responsabilități.

-**”*nu ţineţi necaz****”* simțământul soțului care nu câștigă dragostea și respectul soției și ca atare se poate simți înșelat și amărât pentru că nu primește ceea ce el se consideră îndreptățit să primească. Este la fel cu cineva care așteaptă rezultat bazat doar pe drepturile sale și care cunoaște și practică puțin din dragostea la care este chemat în prima parte a versetului

**Ef.5:** *25* *Bărbaţilor, iubiţi-vă nevestele cum a iubit şi Hristos Biserica şi S’a dat pe Sine pentru ea,****26*** *ca s’o sfinţească, după ce a curăţit-o prin botezul cu apă prin Cuvînt,****27*** *ca să înfăţişeze înaintea Lui această Biserică, slăvită, fără pată fără sbîrcitură sau altceva de felul acesta, ci sfîntă şi fără prihană*

-nu urmărind dreptul cuvenit ci manifestarea ”agapao” in ciuda imperfecțiunilor!

Tandrețe...

*...in 2003, peste opt sute de mii de femei au suportat in mod frecvent violenta in familie sub diferite forme, aproape 340. 000 de copii sub 14 ani au asistat in mod frecvent la scene de violenta fizica intre parinti, in timp ce peste 370. 000 de minori din aceeasi categorie au asistat la insulte si injuraturi frecvente intre parinti sau intre adulti, in gospodarie. Potrivit aceluiasi studiu, aproape18 la suta dintre romancele de peste 18 ani declara ca au fost supuse, de-a lungul vietii, la cel putin o forma de violenta in familie. "Violenta in familie nu este doar violenta impotriva femeii. In Romania, ca si in alte tari, este predominanta violenta impotriva femeii, dar la fel de ingrijoratoare sunt statisticile de violenta impotriva copiilor, persoanelor varstnice sau bolnave", mai precizeaza studiul. (Curierul national, 2004)*

**Perspectiva lui Hristos: manifestarea iubirii în pofida imperfecțiunii!!!**

**Î: Care este imperfecțiunea majoră a soției tale, la care trebuie să lucrați împreună, dar care nu trebuie să te împiedice să o iubești, să o îmbraci în ”agapao”?**

**3. 20 Copii, ascultaţi de părinţii voştri în toate lucrurile, căci lucrul acesta place Domnului.**

În lumea romană, statutul copiilor nu se deosebea mult de al unui sclav (vezi similaritatea v.20 cu v.22)

**Col.1:** ***9*** *De aceea şi noi, din ziua cînd am auzit aceste lucruri, nu încetăm să ne rugăm pentru voi, şi să cerem să vă umpleţi de cunoştinţa voiei Lui, în orice fel de înţelepciune şi pricepere duhovnicească;****10*** *pentruca astfel să vă purtaţi într’un chip vrednic de Domnul,* ***ca să-I fiţi plăcuţi în orice lucru****: aducînd roade în tot felul de fapte bune, şi crescînd în cunoştinţa lui Dumnezeu*

Poate că înainte de toate, ar trebui să motivăm copiii la a trăi pentru a-L mulțumi pe Domnul. Și aceasta, cu siguranță nu o vom putea face decât prin exemplu personal

-rugăciune: rugați-vă împreună

-citit: citește singur și împreună

-timp cu folos: nu petrece timp pe mobil mai mult decât strictul necesar, activități împreună

-perspectiva creștină atitudini, vorbire, acțiuni care urmează perspectiva lui Hristos/ care Îl onorează, Îi fac plăcere.

**Perspectiva lui Hristos: copiii să-și asculte părinții pentru a plăcea Domnului**

**Î: Care sunt lucrurile bune pe care le faci și cu bucurie îți vezi copiii că le copiază.**

**4.** 21 **Părinţilor**, nu întărîtaţi pe copiii voştri, ca să nu-şi piardă nădejdea.

Respectând cultura vremii (patriarhat) acest ”părinților”, mai aproape de realitate, în multe traduceri este ”taților”

-**nu întărâtați**: nu provocați (în sens rău); nu iritați; nu amărâți; nu exasperați; nu îi duceți spre resentiment

Un semnal de alarmă dat de abandonul bărbaților în ce privește rolul de TAȚI!

*Mama este si cea careia i se destainuie cel mai mult copiii. Increderea este acordata mamei, dupa cum declarau 65% dintre elevi si 70% dintre parinti, si apoi prietenilor, tatal si fratii situandu-se pe locurile ulterioare. Discutiile cu mamele sunt in special pe probleme de scoala, in proportie de 60%-70%, si foarte scazute pe probleme de dragoste, prietenie, sexualitate sau chiar problemele financiare ale familiei. Ceea ce arata ca atat parintii, cat si copiii ezita sa discute tocmai despre probleme care incep sa devina la acea varsta probleme de viata si uneori chiar cauze ale deviatiei adolescentilor. (Jurnalul național, Studiu – Educatia copiilor, 2006)*

Din toate lucrurile pe care ar putea să le spună taților cu privire la raportarea la copii, ia unul singur și acesta cu conotații negative. Este coincidență acest lucru, sau reflectă ceva din situația din Colose?

**Ideea de a nu agrava o situație care provoacă stres**. Ne putem imagina o situație când un tânăr membru din familia creștină se afla într-o situație vulnerabilă.

-atragerea spre evreii din Colose, unde, poate părinții lor au fost dintre ”temătorii de Dumnezeu”, prozeliți, care se închinau unui Dumnezeu unic, sau poate vedeau similaritățile dintre manifestările iudeo creștine. Iar o reacție puternică a tatălui să-I îndepărteze.

-ideea stânjenitoare față de semeni a apartenenței la o sectă etnică iudeo creștină.

Această interpretare este susținută și de ”**să nu-și piardă nădejdea**”

-simțământul puternic și curajul; să devină timid

Apartenența la o asemenea sectă ciudată, o religie fără un centru de cult, fără preoți și sacrificii, se poate să fi expus pe tinerii membrii ai familiilor creștine din Colose la un fel de abuz din partea celorlalți din cetate.

Și fără o încurajare parentală adecvată , acești tineri puteau foarte ușor să ajungă descurajați.

**Perspectiva lui Hristos: părinți echipați pentru a veni în ajutorul copiilor lor în confruntările inerente statutului creștin asumat și pentru a-i echipa să devină puternici, curajoși.**

**Î: Știm cu adevărat cu ce se confruntă copiii noștri? Știm cum să-i ajutăm ca să-i dezvoltăm puternici, curajoși?**

**5. 22 Robilor, ascultaţi în toate lucrurile pe stăpînii voştri pămînteşti**; nu numai cînd sînteţi supt ochii lor, ca cei ce caută să placă oamenilor, ci cu curăţie de inimă, ca unii cari vă temeţi de Domnul.

23 Orice faceţi, să faceţi din toată inima, ca pentru Domnul, nu ca pentru oameni,

24 ca unii cari ştiţi că veţi primi dela Domnul răsplata moştenirii. Voi slujiţi Domnului Hristos.

25 Căci cine umblă cu strîmbătate, îşi va primi plata după strîmbătatea, pe care a făcut-o; şi nu se are în vedere faţa omului.

**Profit**, cuvânt de ordine în relațiile angajat angajator

**1Tim.6:** ***1*** *Toţi cei ce sînt supt jugul robiei, să socotească pe stăpînii lor vrednici de toată cinstea,* ***ca Numele lui Dumnezeu şi învăţătura să nu fie vorbite de rău.******2*** *Iar cei ce au stăpîni credincioşi, să nu-i dispreţuiască, supt cuvînt că sînt „fraţi“, ci să le slujească şi mai bine, tocmai fiindcă* ***cei ce se bucură de binefacerile slujbei lor****, sînt credincioşi şi prea iubiţi. Învaţă pe oameni aceste lucruri, şi spune-le apăsat.*

Cum particip la realizarea profitului?

*”Timpul trece, leafa merge, noi voioși muncim!”*

Cand accept pozitia de angajare, accept și cerințele din fișa de post. Într-un fel, atunci când semnez acceptarea cerințelor (în paralel cu recompensele angajate) îmi dau cuvântul.

Dar... în fața cui îmi dau cuvântul?... ”*Voi slujiţi Domnului Hristos.”*

Și ca o subliniere, o motivație în plus: ”*ca Numele lui Dumnezeu şi învăţătura să nu fie vorbite de rău.”*

**Perspectiva lui Hristos: *23 Orice faceţi, să faceţi din toată inima, ca pentru Domnul, nu ca pentru oameni, 24 ca unii cari ştiţi că veţi primi dela Domnul răsplata moştenirii. Voi slujiţi Domnului Hristos.***

**Î:Când am muncit ultima dată cu aceste coordonate în minte?**

**6.** 4:1 **Stăpînilor**, daţi robilor voştri ce le datoraţi, şi ce li se cuvine, căci ştiţi că şi voi aveţi un Stăpîn în cer.

A treia oară când se adresează celui care reprezenta **paterfamilias**

f(x)= realizarea profitului

f-1(x)= pariciparea la profit

Când îți împarți profitul, fă-o având în minte modul în care Dumnezeu ne pune la dispozițiile realizările lui Hristos. Mântuire, har, neprihănire, justificare, sființire…

*Astfel, circa 44% dintre angajaţii români au venituri de sub 1.000 de lei net pe lună (adică peste 2 milioane de salariaţi), iar 28% câştigă între 1.000 şi 1.700 de lei net pe lună (adică peste 1,3 milioane de persoane).Totodată, aproape un sfert (23% dintre angajaţi, adică 1,1 milioane de persoane) câştigă între 1.700 şi 4.000 de lei net pe lună, în timp ce 5% dintre salariaţii români (adică circa 250.000 de oameni) câştigă peste 4.000 de lei net pe lună.(Ziarul financiar 2018)*

**Perspectiva lui Hristos: purtați-vă cu cei angajați, după modelul Stăpânului din cer.**

**Î:(pentru patroni) Vine Crăciunul, cum ai putea copia față de angajați, atitudinea de ”boier” a lui Dumnezeu față de tine?**

* **Î: Și dacă suntem puși să arătăm cum funcționează relații de interes comun în societate dar în care se îmbrățișează perspectiva lui Hristos, care relație trăită ca atare crezi că are la ora actuală cel mai mare impact în societate? Cum? De ce?**